text: Fe gafodd criwiau eu galw i stad ddiwydiannol ar Rodfa Llanelwy, Bae Cinmel, am tua 17:45 ddydd Mawrth.
  Dywedodd Heddlu Gogledd Cymru fod y gyffordd rhwng Ffordd y Foryd a Rhodfa Cader ar gau ym Mharc Busnes Tir Llwyd.
  Mae chwech o griwiau tân o'r Rhyl, Prestatyn, Bae Colwyn ac Abergele yn bresennol.
  Mewn datganiad dywedodd Gwasanaeth Tân ac Achub Gogledd Cymru: "Ry'n ni'n gofyn i'r cyhoedd osgoi'r ardal os oedd modd.
  "Mae nifer o adeiladau yn yr ardal wedi cael eu gwagio rhag ofn gan fod mwg trwchus o gwmpas y lle.
  "Mae disgwyl i'r gwasanaethau brys aros ar y safle am beth amser er mwyn delio gyda'r sefyllfa."
target: Mae diffoddwyr yn mynd i'r afael â thân mawr mewn garej yn Sir Conwy.